Polisiebeamptes ruk op na parlement oor grieweDie polisie se openbareorde-eenheid konfronteer SAPD-lede wat nie toestemming gehad het om deur die stad te betoog nie (Kaapstad) (19 Maart 2019) (Foto: Armand Hough/African News Agency/ANA) Ongeveer 200 polisiebeamptes het Dinsdag aan ŉ optog na die parlement deelgeneem om te betoog tydens die bevordering van jong kollege-gegradueerdes oor hul meer ervare eweknieë. “Dit het begin toe polisieminister Bheki Cele begin het om mense direk uit polisiekolleges te vat en hulle te bevorder om sy eie en ander ministers se huise op te pas,” het ŉ polisiekonstabel van Wynberg, wat op voorwaarde van anonimiteit gesels het, gesê. “Ek is al 16 jaar lank in die polisie en dan is daar mense wat net drie maande in die polisie is en hulle word voor jou bevorder.” Soortgelyke betogings vind in ander provinsies landswyd plaas, insluitend diegene wat voor die parlement se hek betoog het. Hulle het baniere rondgeswaai met hulle griewe en eise, insluitend dat hulle ŉ hoër gevaartoelaag wil hê en gedreig het om nie vir die ANC te stem op 8 Mei nie. Maroela Media het vroeër berig die Vereniging van Staatsamptenare (PSA) het gesê hy is bekommerd oor die “onverantwoordelike ondersteuning” van ŉ “onwettige staking deur polisiebeamptes” en meen dit is roekeloos vir enige vakbond om só ŉ staking wat teenstrydig is met die Wet op Arbeidsverhoudinge te ondersteun.